मिस्र और इस्राइल के बीच संबंधों को कोई खतरा नहीं : बराक  
इस्राइल के रक्षामंत्री का मानना है कि इस्राइल और मिस्र के संबंध मजबूत हैं और मुबारक हटने के बाद भी दोनों के बीच के संबंधों पर प्रभाव नहीं पड़ेगा।
इस्राइल के रक्षा मंत्री इहुद बराक का मानना है कि इस्राइल और मिस्र के संबंध मजबूत हैं और मुबारक के सत्ता से हटने के बाद भी दोनों पड़ोसियों के बीच के संबंधों पर कोई प्रभाव नहीं पड़ेगा।  बराक ने एबीसी न्यूज को दिए एक साक्षात्कार में कहा, मैं नहीं मानता कि मिस्र और इस्राइल के बीच के संबंध किसी खतरे में हैं। मिस्र और इस्राइल के बीच लगभग 30 सालों से शांति संधि है। अरब क्षेत्र में इतने लंबे समय से शांति संधि कायम रखने वाले ये दोनों अकेले देश हैं। हालांकि बराक ने मिस्र में बहुत कम समय में चुनाव कराए जाने के खिलाफ चेतावनी देते हुए कहा कि इससे केवल मुस्लिम ब्रदरहुड को फायदा पहुंचेगा।